बंगाइगाव,नवेम्बर 22: बंगाइगाव जिल्लानि बिघ्यापुर पुलिस थानानि सिङाव थानाय डिगदारि ओनसोलाव आइ भेलि हाग्रा बिफाननि स्पेसियेल हान्जाया गंसे आयेन बेरेखायै सोलिबाय थानाय दंफांनि मिलखौ हमदों।
 स्पेसियेल हान्जानि IC ग्रिथ कुमार राय बिथांआ खौरांगिरिनि सिगांआव बुङोदि, बिथांमोनहा डिगदारि ओनलोलाव बुधबारनि फुंनिफ्रायनो संदानगासिनो दंमोन आरो बे ओनसोलनिफ्राय माखासे आयेन बेरेखायै दोनथुमनाय दंफांफोरखौबो मोन्नो हादों होन्ना फोरमायहरो।
 लोब्बा थानाय आजाहार आलि मुंनि दायनिगिरिखौ खानो हायो, नाथाय बिथांआ सासे दंफांनि मिलाव मावग्रा लेबर आरो बावैसो मुंथिसनदों होन्ना फोरमायो।  मिलनि बिगोमाखौ दासिमबो मोन्नाय जायाखै।  “जों दंफांनि मिल आरो दंपांफोरखौ लाबोनाय जाबाय आरो आजाहार आलिखौ कोर्डआव थिसनगोन” होन्ना हाग्रा बिफान्निफ्राय बुङो। 